הוועדה המיוחדת לפניות הציבור, כנסת 17, פרוטוקול מספר 38, 2007-03-19 12:30

סופה לנדבר: קיבלנו לא מעט פניות מנזקקים.

סופה לנדבר: התפרסם מאמר שאומר שמדינת ישראל אישרה סכום של 3 שקלים לכל נזקק.

סופה לנדבר: שלחתי את העוזרת הפרלמנטרית שלי על מנת שתקנה - אני לא כל כך מתמצאת במחירים – מוצרים ב-3 שקלים.

סופה לנדבר: היא חיפשה המון זמן.

סופה לנדבר: מה שהיא הצליחה למצוא עובר את ה3 שקלים.

סופה לנדבר: מצד אחד זה מעורר חיוך, ומצד שני זה מעורר כעס עצום כלפי המדינה שהורידה מעצמה כל אחריות מכל העמותות.

סופה לנדבר: אני צריכה להודות ליושבי ראש העמותות על כך שהם באו, על כך שהם עושים עבודת קודש, כי אם לא הם מה היו עושים מיליון וחצי נזקקים.

סופה לנדבר: יחד עם זאת אני רוצה שנכניס קצת סדר לעניין.

סופה לנדבר: לפני שהתכנסה הישיבה הזאת ביקשתי בקשה לדיון מהיר בוועדת כספים.

סופה לנדבר: אני חושבת שלכל אדם ברור ומובן שסכום הכסף שהמדינה נותנת הוא סכום עלוב.

סופה לנדבר: המדינה לא יכולה להרשות לעצמה לעשות מה שהיא עושה.

סופה לנדבר: ביקשתי דיון מהיר בוועדת כספים.

סופה לנדבר: אנחנו היום צריכים לקבל אישור.

סופה לנדבר: אני רוצה שאחרי הישיבה יהיה ברור לציבור ולמנהיגי המדינה מה קורה, מה אנחנו יכולים לעשות עם זה.

סופה לנדבר: אני רוצה לדעת איך עמותה יכולה לפנות למשרד הרווחה, איפה מפרסמים את המקום שאליו יכול לפנות האדם הזקוק.

דוד כנפו: המדינה תומכת ומסייעת לאוכלוסייה הנזקקת בכל מה שקשור לקיום היום יומי באמצעות מענקים וקצבאות שמועברים לעמותות.

דוד כנפו: נכון שבשנים האחרונות זה קוצץ בצורה מאוד משמעותית, אבל זאת תוצאה של מדיניות ממשלתית כלכלית חברתית שיש לה את ההשפעות שאנחנו מכירים אותן.

דוד כנפו: עם כל הקשיים המשרד צריך שיהיו לו סדרי עדיפויות באשר למה הוא מטפל בצורה יותר משמעותית ויותר מלאה, באשר למה הוא עוסק בצורה פחות משמעותית.

דוד כנפו: אנחנו שמחים על כך שהקהילה מסייעת לאוכלוסייה.

דוד כנפו: אנחנו מסייעים ככל יכולתנו.

דוד כנפו: המשרד מתקצב בשנים האחרונות באמצעות התמיכות עמותות שעוסקות בקמחא דפסחא, חלוקת סלי מזון, בתי תמחוי שמופעלים במהלך השנה.

דוד כנפו: מדובר בסכום של 8 מיליון שקל בשנה.

דוד כנפו: חלק זה תקציב המשרד, חלק זה תקציב שבא מוועדת העזבונות וחלק זה מתרומות שניתנות למקומות הקדושים.

דוד כנפו: אנחנו מפרסמים את התמיכות האלו באמצעי התקשורת, באינטרנט.

דוד כנפו: כל עמותה רשאית להגיש את הבקשה שלה לסיוע.

דוד כנפו: העמותות שמגישות את הבקשות - יש חלק שלא מגישות ומסייעות בכוחות עצמן – יודעות את המבחנים.

דוד כנפו: הן מגישות את הבקשות בצורה מסודרת.

דוד כנפו: אנחנו בודקים את הבקשות, את הביצוע שלהן.

דוד כנפו: הרבה פעמים זה מבוסס על הרבה הצהרות ודיבורים.

דוד כנפו: אנחנו בודקים את זה הלכה למעשה.

דוד כנפו: הן מסייעות בהתאם לתקציב שיש להן.

דוד כנפו: השנה קיבלנו כ60 בקשות מעמותות שנמצאות על השולחן.

דוד כנפו: מחר בבוקר יש ישיבה של ועדת התמיכות.

דוד כנפו: בישיבה הזאת יובאו הבקשות לדיון ולבדיקה.

דוד כנפו: כ-3.2 מיליון יחולקו בהתאם לכמות סלי המזון שהן מחלקות, בהתאם למה שהן חילקו בשנים קודמות, בהתאם לתוכנית שלהן.

דוד כנפו: אנחנו רוצים שהעמותות האלו יסייעו לאוכלוסיות שנמצאות בפריפריה.

דוד כנפו: האזרח בסופו של דבר לא מקבל 3 שקלים אלא סל של כ100 שקל.

דוד כנפו: מתוך זה אנחנו משתתפים בכמה שקלים כדי לעודד ולסייע.

דוד כנפו: מתוך 11 מיליון שהן מבקשות מאיתנו אנחנו משתתפים ב3.2.

דוד כנפו: יש עמותות שלא מבקשות.

סופה לנדבר: חשבתם למה הן לא מבקשות?

סופה לנדבר: יכול להיות שהקריטריונים.

סופה לנדבר: .

דוד כנפו: הקריטריונים לא קשים.

דוד כנפו: אנחנו דורשים קריטריונים מסודרים.

דוד כנפו: זה דורש ניהול חשבונות, הגשת מסמכים, בקרה, דיווח.

דוד כנפו: חלק מהעמותות מוותרות על כל התהליך.

דוד כנפו: הן מחלקות את מה שיש להן.

דוד כנפו: הן לא צריכות את המדינה שתתן להן 8 שקלים או 10 שקלים לסל.

דוד כנפו: יש עמותות שמבקשות אבל לא נענות כי הן לא מסודרות, כי הן לא עונות על הדרישות.

דוד כנפו: המבחנים ידועים וברורים.

דוד כנפו: אפשר לראות את זה.

דוד כנפו: זה לא דברים סודיים.

דוד כנפו: יש 60 עמותות שמקבלות.

סופה לנדבר: האם מפרסמים בכמה שפות, או רק בעברית?

דוד כנפו: על פי דרישת משרד המשפטים פתחנו את זה לעמותות שמחלקות מזון לנצרכים.

דוד כנפו: בשנה שעברה חילקנו ל52 עמותות שעברו את המבחן.

סופה לנדבר: כמה עמותות יש?

סופה לנדבר: אני מבינה שהגישו בקשה 60 עמותות.

דוד כנפו: בשנה שעברה הגישו 70 עמותות, כשמתוכן 52 קיבלו מאיתנו סיוע.

דוד כנפו: היקף הבקשה היה 15 מיליון.

דוד כנפו: אנחנו נתנו 3 מיליון מתוך 15.

יוכי אילוז: נכון להיום הגישו בקשה 65 עמותות.

יוכי אילוז: אני לא יודעת מאיפה המידע של 3 שקלים.

יוכי אילוז: אני נמצאת משנת 1998 במחלקת עזבונות.

יוכי אילוז: אף פעם לא הייתה השתתפות של 3 שקלים בסל.

יוכי אילוז: בשנה שעברה השתתפנו ב17 וחצי שקלים לסל מזון.

יוכי אילוז: אנחנו דורשים מעמותה שמחלקת ל500 ראשי אב ששני שליש מהמאזן המבוקר האחרון שלה יהיו למטרות צדקה וחסד.

יוכי אילוז: זה קטע קשה.

יוכי אילוז: יש הרבה כוללים, יש הרבה מוסדות שמתעסקים בעוד דברים.

יוכי אילוז: זה לא תלוי במשרד, זאת החלטה של דה-הרטוך ממשרד המשפטים.

יוכי אילוז: הוא אמר שהוא רוצה שהמשרד יעזור לעמותות שרוב הפעילות שלהן היא למטרת צדקה וחסד.

יוכי אילוז: מחלקת העזבונות של המשרד מקבלת בכל שנה 3% מכלל כספי עזבונות המדינה לנושאים של קמחא דפסחא, סלי מזון, בתי תמחוי, כאשר התקציב מתחלק שליש, שליש ושליש.

יוכי אילוז: השנה שינו את הכללים כי קיבלו עוד 200 מיליון שקל מקרן עזבונות המדינה.

יוכי אילוז: כנראה שהיו שם אנשים שעיניהם הייתה צרה והם העבירו למשרד שלהם הרבה יותר כסף מהנושאים האלה.

יוכי אילוז: הם שמעו שנקבל 2% מכספי הרווחה.

יוכי אילוז: לא יותר מ3 מיליון או פחות מ2 מיליון.

יוכי אילוז: בדקתי אם היועץ המשפטי לממשלה חתם על זה, אבל התברר לי שלא.

יוכי אילוז: אנחנו מדברים על כ2 מיליון אזרחים שנהנים מסלים לחג הפסח.

יוכי אילוז: אנחנו מדברים על ממוצע של 4 ילדים, שזה 6 נפשות.

יוכי אילוז: מי שמקבל קמחא דפסחא נהנה כל השנה מסלי מזון קבועים מהארגונים האלה.

יוכי אילוז: פסח זה משהו שאנחנו מתגברים באופן מיוחד.

יוכי אילוז: אנחנו בודקים את הרשימות השמיות מול מרשם התושבים במערכת אצלנו.

יוכי אילוז: מי שנפטר יוצא מהמערכת.

יוכי אילוז: המערכת עושה פעולת חילוק בין ההכנסות למספר הנפשות.

יוכי אילוז: היא משווה את זה לטבלת הביטוח הלאומי.

יוכי אילוז: המשרד לא יכול להשתתף כשעמותה אומרת שמשפחה מסוימת מרוויחה ב2 שקלים יותר ממה שנקבע.

יוכי אילוז: זה הסטנדרטים והכללים שמערכת התקצוב עובדת לפיהם.

יוכי אילוז: נופלות הרבה משפחות על הסעיף הזה.

יוכי אילוז: אנחנו מפרסמים בעיתונים הגדולים את שמות העמותות, את הטלפונים, את היישובים, כולל הקצבות שהמשרד הקציב לכל מי שהגיע למקורות האלה.

סופה לנדבר: איך העמותה מקבלת את השמות של הנזקקים?

יוכי אילוז: יש הפנייה של אגפי הרווחה בארץ.

יוכי אילוז: יש אנשים שמכירים, שיודעים על עמותות שמתעסקות בנושא.

יוכי אילוז: מן הסתם פותחים להם שם כרטיס, הם מביאים תלושי משכורת, בודקים שאכן המשפחה זקוקה למזון.

יוכי אילוז: זה מלווה כל השנה, לא רק בחגים.

יוכי אילוז: יש גם פרסום בעיתונים המקומיים.

פיני קבלו: הנושא הזה עולה כל שנה.

פיני קבלו: יש רשויות מקומיות שעוסקות בזה במהלך כל השנה.

פיני קבלו: בימי שישי אנחנו מעבירים מזון לאותן עמותות שאנחנו מסייעים בידן.

פיני קבלו: לרשויות המקומיות יש תקציב תמיכות שאיתו היא מסייעת לאותן קבוצות.

פיני קבלו: בהיותי ראש עיר הסתובבתי בעמותות.

פיני קבלו: אני אפילו מיסדתי תרומות.

פיני קבלו: הבעיה שניסיתי להתמודד איתה זה שחלק מהעמותות הן עמותות פוליטיות שמכניסות לתוך המערכת אנשים שאין בהם צורך, שגוזלים מאותם אלה שזקוקים.

פיני קבלו: קמות כל מיני עמותות מקומיות שיש להן עניין להתמודד לראשות העיר או למועצת העיר.

פיני קבלו: הן לא פועלות לפי רשימה שלשכות הרווחה מעבירות אליהן.

פיני קבלו: כראש עיר הייתי מפנה אליהן אנשים.

פיני קבלו: כל רשות עוסקת בזה.

פיני קבלו: האוכלוסייה של הנזקקים מתוחכמת.

פיני קבלו: אין הצלבה.

פיני קבלו: אם יש 4,5 עמותות ביישוב, אז אחד הולך ל4,5 מקומות, אחר לא זוכה בשום מקום.

פיני קבלו: צריך שתהיה איזו שהיא חקיקה, איזה שהוא סדר למי המדינה מסייעת.

פיני קבלו: מי שרוצה לתת שיתן למי שהוא רוצה, אבל אם המדינה נותנת, אז לפחות שהרשימות יינתנו ללשכות הרווחה לגבי האנשים שמלווים כל השנה וידועים כנזקקים.

סופה לנדבר: יש אנשים שהם ידועים, אבל יש אנשים שמצטרפים למעגל העוני.

סופה לנדבר: הכסף והסיוע בזמן המלחמה לא הגיע לכולם.

פיני קבלו: שהאנשים יירשמו, שהקריטריונים ייקבעו.

פיני קבלו: יש אנשים שאין צורך שיקבלו, אבל הם בכל זאת נכנסו והתרגלו לזה.

פיני קבלו: ראיתי את הניצול של הדברים האלה.

פיני קבלו: אנחנו צריכים לעשות איזה שהוא סדר.

פיני קבלו: ראשי העמותות עושים עבודה נהדרת.

פיני קבלו: אצלנו זה פועל כמעט כל השנה, נותנים כל יום שישי.

פיני קבלו: אין כמעט משפחה שאין לה מה לאכול ביום שישי.

פיני קבלו: אפילו אנשים שהגיעו אלינו בסוף שבוע הופנו מיד לאותם מקומות על-מנת שיסייעו להם.

פיני קבלו: הרשויות המקומיות עוסקות בזה.

פיני קבלו: יש לנו תקציב תמיכות.

פיני קבלו: אנחנו מפרסמים את התמיכות.

פיני קבלו: יש ועדת תמיכות שקבועה על ידי יועצת משפטית, מבקרת.

פיני קבלו: היא יושבת ומחלקת בצורה מאוד מסודרת.

פיני קבלו: כמובן שצריך להיות סדר באותן עמותות.

פיני קבלו: הן צריכות לתת דיווח על אותם כספים שהן מקבלות.

פיני קבלו: לא אחת נתקלתי בעמותה שקיבלה סיוע אבל לקחה את הקבוצה לסוף שבוע על-מנת לעשות ימי עיון ודברים אחרים.

סופה לנדבר: פיני, אתה אומר דבר שהוא לדעתי מאוד חמור.

פיני קבלו: ברגע שזה נודע והדיווח שלהן חזר אנחנו לא חידשנו.

סופה לנדבר: מה אתה מציע לעשות?

פיני קבלו: אנחנו כראשי רשויות תומכים ומסייעים.

פיני קבלו: אני מציע שיהיה איזה שהוא סדר.

פיני קבלו: איפה שהמדינה שמה כסף הכסף צריך להגיע לאנשים רשומים.

פיני קבלו: העובדים הסוציאליים לא היו אוהבים שנותנים לכל דיכפין, אלא שתהיה רשימה מסודרת שתעבור מאחד לשני, כדי שאנשים לא ילכו ל3,4 מקומות על מנת לקבל.

פיני קבלו: בעניין הזה צריך להיות גוף שייקבע כללים לגבי איך פועלים בעמותות, דרך מי, מי הממליץ, מי המפנה.

דוד כנפו: הסיוע הממשלתי יכול להינתן רק אחרי שעמותה הוכיחה את הפעילות שלה באופן עצמאי ופעלה כמה שנים.

דוד כנפו: אנחנו לא מסייעים לעמותות חדשות שקמות חדשות לבקרים, אלא רק אחרי שהן מוכיחות פעילות של לפחות שנתיים.

דוד כנפו: אחר כך אנחנו בודקים שהן סייעו למשפחות שנה אחרי שנה.

נסים ציוני: אנחנו מקבלים ל"פתחון לב" אנשים שמגיעים עם צווי הפנייה מעובדות סוציאליות מכל רחבי הארץ.

נסים ציוני: חובה לעשות רשימה, כי יש אנשים שהולכים לכמה מקומות.

נסים ציוני: יש 1000 משפחות ברשימת המתנה.

נסים ציוני: אם זאת משפחה עם 2 ילדים או 3 ילדים אנחנו שמים אותה בהמתנה ומעדיפים לקבל משפחה עם 8, 9 ילדים.

ישראל גולומב: פיני דיבר על עמותות פוליטיות.

ישראל גולומב: מדובר באחוזים מאוד בודדים.

ישראל גולומב: זה לא עיקר הדברים.

ישראל גולומב: כשהמדינה נותנת סל של 100 שקלים והעמותות 1000, 1500 שקל, המדינה לא יכולה לקבוע לעמותה למי לתת את הכסף הזה.

ישראל גולומב: העמותות אוספות תרומות מחו"ל.

ישראל גולומב: יגידו להן איך לחלק את הכסף הזה?

ישראל גולומב: יקבעו להן רשימות?

ישראל גולומב: לרשות מקומית שנמצאת בתוכנית הבראה אין אפשרות להיכנס לוועדת תמיכות.

פיני קבלו: בתקציב שלה יש ועדת תמיכות.

ישראל גולומב: אין ועדות תמיכות לרשויות שנמצאות בתוכנית הבראה.

פיני קבלו: זה לא נכון.

פיני קבלו: כשהייתי בתוכנית הבראה תמיד היה תקציב לתמיכות.

דוד קשאני: אנחנו עמותת "קול בשכונות".

דוד קשאני: מזה 10 שנים העמותה שלנו קיימת.

דוד קשאני: יכול להיות שתגיד שאנחנו עמותה פוליטית, אבל העובדה היא שאנחנו מחלקים מזון.

דוד קשאני: יש 4,5 שכונות בתל אביב שנמצאות אצלי ברשימה.

דוד קשאני: כשאני הולך לעובדת הסוציאלית של עיריית תל-אביב אני מביא לה את כל הרשימה.

דוד קשאני: כולם שם מתחת לקו העוני.

דוד קשאני: היא אומרת לי שאין לה בשבילי תקציב, שהיא לא יכולה לרשום את האנשים האלה ברשימה, שאני לא אקבל כלום.

סופה לנדבר: מי נותן לך כספים?

דוד קשאני: לא נותנים לי כספים.

דוד קשאני: אני פונה לארגון "לתת".

דוד קשאני: אומרים לי שאין לי תיק ניהול תקין ושאני לא יכול לקבל כלום.

דוד קשאני: בכדי לעשות ניהול תקין אני צריך חשב שיקבל הרבה כסף.

דוד קשאני: מאיפה אני אביא כסף לחשב?

דוד קשאני: צריך את הקריטריונים לשנות לדברים יותר קלים.

דוד קשאני: אני בטוח שהארגון שלו תקין, אבל הוא מחלק לעמותות יותר קטנות כמו העמותה שלי.

דוד קשאני: אני פונה לבית דניאל בתל-אביב.

דוד קשאני: בשנה שעברה קיבלתי מהם מעל 100 מנות.

דוד קשאני: אנחנו מסתובבים בשכונות האלו ומחלקים.

דוד קשאני: אם מדברים על הממשלה, אז הידיעה לגבי 3 שקלים נכונה.

דוד קשאני: קראתי המון מאמרים על ה3 שקלים האלה.

יוכי אילוז: גם אם משפחה פונה לשתי עמותות זה לא תמיד מספיק לה.

יוכי אילוז: זה שהם מתבזים ועומדים.

יוכי אילוז: .

סופה לנדבר: אנחנו צריכים לחשוב איך להגדיל את הסל.

סופה לנדבר: אתמול עמדתי על יד ילדה של אמא חד הורית.

סופה לנדבר: לא היה לאימא כסף בשביל לקנות ענבים.

סופה לנדבר: הילדה בכתה ליד החנות.

סופה לנדבר: זה דבר שלא נכנס לאף סל.

סופה לנדבר: את הקריטריונים צריכים לשנות.

סופה לנדבר: אתם צריכים להמליץ מה אתם עושים על-מנת לשנות את אותם קריטריונים.

סופה לנדבר: אני יושבת ראש עמותה.

סופה לנדבר: אני לא מקבלת סיוע.

סופה לנדבר: אני לפני 5 שנים הקמתי קרן לנזקקים.

סופה לנדבר: אין שם משפחות מרובות ילדים.

סופה לנדבר: מדובר בעולים ממדינות חבר העמים.

סופה לנדבר: אנחנו פעם אחת בשנה אוספים את הכספים דרך הטלוויזיה והתקשורת.

סופה לנדבר: אנחנו נותנים תרומות לאנשים.

סופה לנדבר: אתמול הפסקתי ישיבה באמצע כי לא יכולתי להחזיק מעמד.

סופה לנדבר: מדובר באנשים רעבים ללחם.

סופה לנדבר: לפי המנטליות שלנו לא כל כך מקובל לפנות ולבקש צדקה.

סופה לנדבר: במקרה כזה האנשים לא רשומים במשרד הרווחה, הם לא רשומים באף רשימה בעיר.

סופה לנדבר: לא רק עמותות צריכות לתת, אלא המדינה צריכה לחשוב איך היא מוחקת את הבושה.

סופה לנדבר: צריך לחשוב איך פותחים את אותן דלתות גם לאותם אנשים שאן להם מספר ילדים רב, שיש להם ילדה, שיש להם 2 ילדים.

סופה לנדבר: האנשים האלה זקוקים.

סופה לנדבר: בחגים צריכים לחשוב איך פותרים את הבעיה.

נתי גרינברג: יש לנו כ200 בקשות של משפחות שבאו מחבר העמים.

נתי גרינברג: הם באים עם הראש מושפל.

נתי גרינברג: זה לא האדם שפגשתי ברחוב.

נתי גרינברג: זה שונה כשאתה בא מתרבות שזה לא קיים.

נתי גרינברג: הוועדה הזאת צריכה שהבושה הזאת שהם רצים ממקום למקום תעבור מהעולם.

נתי גרינברג: אתה רואה אותם עם הפתקאות ביד.

נתי גרינברג: זה כל כך מביש, זה כל כך לא תורם.

נתי גרינברג: אולי אחת ולתמיד צריך לעשות רישום במחשב עם קריטריונים ולהגדיל את הסל, לא לבייש אותם כל פעם מחדש כשהם עוברים מכתובת לכתובת.

נתי גרינברג: הבושה לא נגמרת במקום אחד, היא הולכת איתם.

סופה לנדבר: אני עליתי ארצה בשנת 1979.

סופה לנדבר: אני בעלת תואר שני, בעלי רופא שיניים.

סופה לנדבר: עד שקיבלנו את האישורים לכל התארים שלנו לקח זמן.

סופה לנדבר: בגלל שהסל שניתן לעולים היה מוגבל בזמן בעלי הלך לעבוד.

סופה לנדבר: אי אפשר היה אז להעביר כספים מהמדינה.

סופה לנדבר: כמשפחה שהייתה במצב טוב באנו לחדר של 15 מטר.

סופה לנדבר: בגבול בלעתי יהלום שהיה צריך לתת לי אפשרות קיום.

סופה לנדבר: הגעתי אחרי שהבן שלי נפטר.

סופה לנדבר: אמרתי לבעל שלי שאם אני אהיה רעבה זה לא יהיה נורא, אבל הילדה שלנו צריכה לקבל מה שהיא קיבלה תמיד.

סופה לנדבר: אני לא אכלתי במשך שנתיים.

סופה לנדבר: בעלי היה צריך לעבוד בעבודה פיזית קשה.

סופה לנדבר: עד שהוא קיבל רשיון ופתח קליניקה עבר זמן.

סופה לנדבר: הוא היה עובד במפעל מסוים.

סופה לנדבר: לקראת השבת אחד מהבעלים נתן לו ניילון עם תפוזים.

סופה לנדבר: כשהוא הגיע עם התפוזים האלה אני פרצתי בבכי.

סופה לנדבר: אמרתי: "מה, אני היום ענייה שאתה מביא לי נדבות שנתתי לאחרים".

סופה לנדבר: זה בדיוק מגדיר את המצב של מה שקורה עם כל עולה.

סופה לנדבר: הוא מגדיר את עצמו כעני במדינה.

סופה לנדבר: הוא עובר איזו שהיא תקופה של קליטה.

סופה לנדבר: אני יודעת שברוב הרשימות אין עולים ממדינות חבר המדינה.

סופה לנדבר: גם במדינת ישראל הקליטה היא קשה.

סופה לנדבר: חלק לא קטן של האנשים האלה זקוקים לחבילות האלו.

סופה לנדבר: הסיוע הזה לא מגיע לעולים האלה.

רונן זינגר: ההתמודדות שאנחנו מדברים עליה של לבוא ולעזור לתושב ולאזרח היא יום יומית.

רונן זינגר: זה מחריף בזמן החגים.

רונן זינגר: אולי הקריטריונים לא מתאימים, אולי נדרש שינוי.

רונן זינגר: גם אם יהיה שינוי והקריטריונים ישתנו אנחנו תמיד נחזור לעניין שהתקציב הוא תקציב קטן ולא נותן מענה.

רונן זינגר: זה הכל מתחיל מתקציב שצריך לגדול משמעותית.

רונן זינגר: רק אחר כך צריך לתת קריטריונים ושתהיה איזו שהיא ועדה של עמותה על בסיס קבוע שתוכל לדון בנושא הזה ולפתח אותו.

רונן זינגר: אני לא רואה התייחסות נקודתית שיכולה להוביל לשינוי שרוצים להוביל.

רונן זינגר: גם כשמדובר על עירייה, על רשימות, על מי יגיע לאן, מי יהיה הגורם המפנה, האם זה יהיה אשת הקשר של משאבי הקהילה של העירייה שתרכז מספר עמותות בעיר אחת גדולה, זה בדרך כלל קורה אך ורק בזמן חגים.

בתיה קלוש: אנחנו כבר 4 שנים פועלים כדי להבין מה קורה בשטח, מה הבעיות שגורמות לחוסר תקציב, לאי התאמה.

בתיה קלוש: אחד מהדברים שבדקנו היה מיפוי של כל העמותות שנמצאות בארץ, איפה הן נמצאות, במה הן פועלות.

בתיה קלוש: אני אשמח לספק את המיפוי.

בתיה קלוש: גילינו שיש יותר מ300 עמותות שרשומות שעוסקות בחלוקת מזון.

בתיה קלוש: יש גורמים אחרים שלא רשומים כעמותות.

בתיה קלוש: אחת מהמטרות שלנו אחרי המיפוי הייתה להקים ארגון גג של כל העמותות שעוסקות בחלוקת מזון בארץ.

בתיה קלוש: בארצות אחרות בעולם יש פדרציה של כל העמותות שעוסקות בנושא.

בתיה קלוש: הארגון הזה עוסק כסוכן בין התעשיינים לעמותות.

בתיה קלוש: גייסנו יותר מ15 מיליון דולר על מנת להקים את זה.

בתיה קלוש: אנחנו מתכוונים בזריזות להתחיל את הדברים.

בתיה קלוש: אני מקווה שהארגון הזה יוכל לענות על הבעיות של אספקת מזון.

בתיה קלוש: זה ארגון גג של כל העמותות שעוסקות בחלוקת מזון.

בתיה קלוש: הוא מייצג את כל העמותות.

בתיה קלוש: הוא דואג שתהיה יכולת לארגונים לחלק מזון, שתהיה יכולת לעמותות לעבוד מול כל אותם התעשיינים.

רונן זינגר: אני מדבר על למקסם את מה שהעמותות כבר עושות.

רונן זינגר: העמותות ישמרו על הפעילות שלהן כדי שהיא תגדל, כדי שהיא תהיה יעילה יותר.

רונן זינגר: יהיה מרכז שיקשר בין כל העמותות.

סופה לנדבר: יש לך איזו שהיא בקשה ממשרד הרווחה, ממשרד האוצר?

סופה לנדבר: האם יש לך הצעה?

סופה לנדבר: אני מבינה שאתם תולים על הכתפיים של העמותות דבר שהוא לא רק מוגדר כמצווה אלא מוגדר כדרך חיים.

סופה לנדבר: לעזור לזולת זה דבר שלא רק כתוב בתורה.

סופה לנדבר: אני מתנגדת לכך שהכל יהיה תלוי בעמותות ובמעשים של אנשים.

סופה לנדבר: איפה המדינה?

סופה לנדבר: הצטרף אלינו רפי לבקוביץ.

סופה לנדבר: אני צריכה להודות לו.

סופה לנדבר: לפני שבועיים סיימנו לחלק 500 שמיכות.

סופה לנדבר: אני בזמנו נכנסתי יחד עם פעילים כדי לחלק שמיכות ותנורים.

סופה לנדבר: כל הקשישים אמרו שהם לא רוצים תנורים אלא שמיכות כי אין להם כסף לחשמל.

סופה לנדבר: פניתי לראש הממשלה דאז, אריק שרון, והתחלנו להחתים אנשים על חוק חימום לכל הבית.

סופה לנדבר: השבוע החוק הזה יעבור בקריאה שנייה ושלישית.

סופה לנדבר: עמותות זה דבר טוב, תרומות זה דבר מצוין, גיוס של 15 מיליון זה מעולה, אבל אני רוצה לשמוע שמדינת ישראל מגדילה את הסכום.

נסים ציוני: כשהקמנו את ארגון "פתחון לב" בשנת 1998 היו 800 אלף איש מתחת לקו העוני.

נסים ציוני: עברו 8 שנים של עבודה קשה מאוד.

נסים ציוני: היום יש מיליון 635 אלף.

נסים ציוני: יש בממסד, שעושה המון דברים מצוינים, חלק אחד שמקפיד לייצר עוד ועוד משפחות נזקקות.

נסים ציוני: אני מתאר לעצמי שלא עושים את זה בכוונה.

נסים ציוני: יכול להיות שאפשר לעשות איזה גיוס של כוחות שבא ממקום של אחדות, לא ממקום של התקפות על משרד הרווחה.

נסים ציוני: לכולם נוח להתקיף את משרד הרווחה, להתקיף את חברי הכנסת, להתקיף את העובדות הסוציאליות.

נסים ציוני: שמישהו פעם ילך ויישב שם.

נסים ציוני: יכול להיות שאפשר להשתמש בפורום הזה כדי ליצור איזה שהוא מצב של אחדות שיעבוד בשני מישורים.

נסים ציוני: מישור אחד לתת מענה מיידי לכל מי שטוען שהוא רעב, שתהיה מערכת מסודרת שתבדוק ותספק.

נסים ציוני: אנחנו היום מעצמה טכנולוגית.

נסים ציוני: יש לנו משאבים, יש לנו הרבה עוצמה.

נסים ציוני: אסור שהמצב הזה יימשך.

נסים ציוני: המישור השני זה לנסות להניע את הממשלה, עם כל הקשיים שיש לה, לעשות תוכנית רב שנתית שתחסל אחת ולתמיד את הנושא הזה שרק הולך וצומח.

נסים ציוני: אני לא מאמין בלתת סיוע.

נסים ציוני: אנחנו עושים את זה כי הלב נקרע.

נסים ציוני: הקמנו ב"פתחון לב" מרכז חינוכי בשיתוף אוניברסיטת תל אביב.

נסים ציוני: אנחנו נותנים קורסים לנוער במצוקה כדי לתת להם כלים להצליח בחיים.

נסים ציוני: משהו צריך לבוא מלמעלה.

נסים ציוני: בשנת 2000 ישבתי כמעט חודש שלם באוהל מחאה מול משרד ראש הממשלה דאז, אהוד ברק.

נסים ציוני: אחרי תקופה הוא הסכים להיפגש איתנו.

נסים ציוני: הוא שאל מה הדרישות של "פתחון לב".

נסים ציוני: אמרנו שדרישה אחת היא לתת מענה מיידי לכל מי שאומר שהוא רעב, והדרישה השנייה היא שהוא יכין תוכנית ארוכת טווח.

נסים ציוני: אהוד ברק הוא ראש הממשלה הראשון שבנה תוכנית שמחלצת את העם הזה מהמצוקה הזאת.

נסים ציוני: 24% מהתושבים חיים מתחת לקו העוני.

נסים ציוני: זה הנתון הגבוה ביותר בעשור האחרון בין כל המדינות האירופאיות, בין המדינות שיש בהן משטרים דמוקרטיים.

נסים ציוני: צריך לשאול מה עושים כדי לחסל את התופעה הזאת על מנת שבסופו של דבר נצטרך לעזור רק לחולים, רק לקשישים, רק לנכים, רק לאלה שנפלטו ממקומות העבודה.

נסים ציוני: שמישהו ייתן את התשובה הזאת.

נסים ציוני: שתהיה תוכנית מסודרת שתעבוד במקביל לכל מה שהממשלה עושה.

נסים ציוני: הממשלה מתעסקת במיליון דברים.

נסים ציוני: זאת ההצעה שלי.

נסים ציוני: הלוואי ונוכל להתארגן.

משה סימן טוב: ההחלטה כמה כסף יוקצה לתמיכה היא החלטה של משרד הרווחה, לא של משרד האוצר.

משה סימן טוב: אנחנו מאשרים את הבקשות של משרד הרווחה ומגישים אותן לוועדת כספים.

משה סימן טוב: אני יודע שמשרד הרווחה מתעתד להגדיל את התקציב שהוא מקצה לנושא.

משה סימן טוב: אנחנו מסרנו שלא נתנגד.

סופה לנדבר: האם העברתם כספים למשרד הרווחה?

יוכי אילוז: כן.

משה סימן טוב: תקציב המדינה הוא תקציב מוגבל.

משה סימן טוב: צרך לחשוב מה הם האמצעים הנכונים ביותר להקצות אליו את התקציב.

משה סימן טוב: כשנחשוב על הדברים לעומק נראה שעדיף לממשלה להקצות את התקציב לאמצעים שיעזרו לאוכלוסיות החלשות לצאת מהעוני בטווח הארוך, לא יספקו מענה בטווח הקצר.

משה סימן טוב: אולי זה לפעמים מפתה לתת את המענה לטווח הקצר, אבל בטווח הארוך הוא מקבע את הקיום בעוני, הוא לא עוזר להיחלץ ממנו.

משה סימן טוב: חשוב שהכסף שמקצה הממשלה ילך לאותם אמצעים שמעודדים מיצוי יכולת השתכרות של אנשים, עידוד יציאה לעבודה.

קריאה: בסכום המזערי הזה אתה מצפה שתהיה מהפיכה?

משה סימן טוב: לא בכסף הזה.

משה סימן טוב: אושרה היום בוועדת הכנסת ואחר כך בוועדת הכספים הצעת חוק של מס הכנסה שלילי.

משה סימן טוב: זה נועד לסייע לאוכלוסיות חלשות להשתלב בעבודה.

משה סימן טוב: זה נועד להגדיל את ההכנסה שלהן מעבודה.

משה סימן טוב: זה נועד לאפשר להן להיות במצב של קיום עצמי, לא קיום שהוא תלות בגורמי סיוע אחרים או סיוע ממשרד הרווחה.

משה סימן טוב: אם יש איזה שהן הצעות קונקרטיות פה בשולחן שלא כרוכות בהגדלת תקציב אנחנו פתוחים לשמוע.

משה סימן טוב: אני בטוח שגם משרד הרווחה פתוח לשמוע.

משה סימן טוב: אם הוא יצטרך את הסיוע שלנו הוא ידע להגיע אלינו.

דוד קשאני: אחת הדוברות אמרה כאן שהיא גייסה 15 מיליון דולר.

דוד קשאני: אני מציע שעל כל שקל שלה תוסיפו שקל.

משה סימן טוב: אתה מציע שנוריד את התקציב הזה מתקציב אחר?

דוד קשאני: אתה מדבר על מס הכנסה שלילי.

דוד קשאני: זה ייכנס ב2008, ב2009.

דוד קשאני: תן לה שקל תמורת שקל.

משה סימן טוב: אני לא חושב שזה התפקיד של הממשלה.

בתיה קלוש: אני מסכימה ב100% עם מה שנסים אמר שהממשלה צריכה לחשוב איך לטפל בבעיה כדי לחסל אותה.

בתיה קלוש: אנחנו הצענו כמה דברים קונקרטיים.

בתיה קלוש: בשנה שעברה נפגשנו עם ועדת בכר.

בתיה קלוש: הצענו כמה המלצות של מדיניות.

בתיה קלוש: הצענו שכל העודפים של החקלאות שהולכים להשמדה - בשנה שעברה זה היה יותר מ62 מיליון שקל שהם סבסדו.

בתיה קלוש: .

משה סימן טוב: אני מניח שהמתנגדים העיקריים יהיו בכנסת.

בתיה קלוש: אני מעודדת את משרד האוצר לתמוך בזה שהמזון הזה לא יושמד אלא ילך לנזקקים.

סופה לנדבר: נניח שיש משפחות שקשה להן לחגוג את החג והן לא נמצאות ברשימות.

סופה לנדבר: לאן הן צריכות לפנות מחר בבוקר?

דוד כנפו: הן צריכות לפנות לעמותה הקרובה.

סופה לנדבר: מאיפה הן יודעות?

דוד כנפו: אנחנו מפרסמים את השמות של העמותות.

דוד כנפו: אפשר לפנות למוקד המצוקה שלנו ב118 ולקבל את האינפורמציה איזה עמותות פועלות.

דוד כנפו: אפשר גם לפנות לרשויות המקומיות, ששם יש מחלקות לשירותים חברתיים.

סופה לנדבר: נסים, יש המון דברים נכונים במה שאמרת.

סופה לנדבר: אני הגשתי הצעה לדיון בוועדת כספים.

סופה לנדבר: אני חושבת שעם כל הכבוד למדינה ולאוצר צריך להגדיל את הסכום.

סופה לנדבר: כמה משרד הרווחה ביקש?

משה סימן טוב: הם אמרו שהם מוסיפים מהמקורות שלהם 600 אלפי שקלים.

משה סימן טוב: זאת החלטה של משרד הרווחה, לא שלנו.

משה סימן טוב: אנחנו בוועדת הכספים מאשרים את זה.

יוכי אילוז: מדובר בתןספת מבפנים, לא מבחוץ.

סופה לנדבר: אני רוצה להביע את הערכה לעמותות, למשרד הרווחה, לביטוח לאומי, לאוצר.

סופה לנדבר: אני רוצה להגיד תודה על כך שהתאחדתם.

סופה לנדבר: צריך להיות גב אחד.

סופה לנדבר: אני מקבלת את מה שאמרת, ניסים.

סופה לנדבר: אנחנו נעשה ישיבה נוספת.

סופה לנדבר: אנחנו נעשה אותה אחרי החגים, אחרי שתעבדו קשה.

סופה לנדבר: תעשו שיעורי בית.

סופה לנדבר: תחליטו מה אתם רוצים שנציע לממשלה באותה תוכנית רב שנתית.

סופה לנדבר: נסים, אמרת שהייתם אצל אהוד ברק.

סופה לנדבר: התחלפו ממשלות.

סופה לנדבר: אחרי שמפרסמים את הסטטיסטיקה לגבי העוני, חברי הכנסת עולים אחד אחרי השני כדי לדבר על כך.

סופה לנדבר: כולנו מדברים על תוכנית רב שנתית.

סופה לנדבר: יכול להיות שבגלל שאתם יותר קרובים לעניים אתם יותר רגישים למה שקורה.

סופה לנדבר: בואו נחשוב מה אתם רוצים לעשות יחד עם הממשלה.

סופה לנדבר: אני לא מאמינה שיש בממשלה בן אדם אחד שלא רוצה למחוק את הדבר הזה של העוני.

סופה לנדבר: כאשר עליתי ארצה לא עמדו עניים בכל פינה או בכל צומת כדי לאסוף נדבות.

סופה לנדבר: היום זה כל כך מקובל.

סופה לנדבר: בערב אחד אני מקבלת כמה פעמים דפיקות בדלת.

סופה לנדבר: צריך למחוק את זה.

סופה לנדבר: אני מציעה שלישיבה הבאה נזמין את שר הרווחה.

סופה לנדבר: יחד איתו ואיתכם נחשוב על אותה תוכנית שכנראה הממשלה תצטרך לבצע.

נסים ציוני: יש לי יותר מהרגשה ויותר מאמונה שבמהלך נכון אפשר לעשות תוכנית רב שנתית שתחסל את המצוקה ואת העוני במדינת ישראל.

נסים ציוני: 8 שנים מאז שייסדנו את הארגון אני רואה איזה אנשים מדהימים יש בחברה הישראלית.

נסים ציוני: לא להאמין איזו עזרה הארגון מקבל מאנשים שעסוקים במיליון ואחד דברים.

נסים ציוני: כשאנחנו מתקשרים הם עוזבים את הכל, רצים ועוזרים.

נסים ציוני: לקראת פסח אנחנו עושים תשדירים בטלוויזיה, תשדירים ברדיו.

נסים ציוני: כשנפגשנו עם אהוד ברק הוא רצה לעשות את שני הדברים.

נסים ציוני: הוא אמר שאם אנחנו יכולים לשכפל את הפעילות של "פתחון לב" בכל רחבי מדינת ישראל הוא ייתן כסף.

נסים ציוני: לגבי הדבר השני הוא אמר שזה ייקח יותר זמן, שצריך לעשות תוכנית רב שנתית של השקעה בחינוך.

נסים ציוני: אני ראיתי שהוא רוצה.

נסים ציוני: מה שקרה זה שהיינו במרחק של נגיעה כדי שהמהלך הזה יזוז.

נסים ציוני: באותה תקופה דוד לוי התפטר מהממשלה.

נסים ציוני: קצת אחרי זה ש"ס פרשה מהממשלה.

נסים ציוני: יצא מצב שמשרד ראש הממשלה הפסיק להגיב לקשר איתנו.

נסים ציוני: אני מאוד מקווה שתעמדי, גברתי היושבת-ראש, בראש ההתארגנות הזאת שתבוא לממשלה ותגיד שהיא רוצה לחסל את התופעה הזאת.